ડો. જે. એન. સિંઘએ ગુજરાતના વહીવટી તંત્રનું સર્વોચ્ચ સ્થાન સંભાળતી વખતે આ અખબાર સાથેની વાતચીતમાં, પોતાને મુખ્ય સચિવના અતિ મહત્ત્વના પદ માટે લાયક ગણી નિમણૂક આપવા બદલ મુખ્યમંત્રી આનંદીબહેન પટેલનો ખૂબ આભાર માનતા જણાવ્યું હતું કે, ગુજરાતને  તમામ ક્ષેત્રોમાં નંબર વન રાખવા માટે તેઓ પોતાના તરફથી ઉચ્ચતમ યોગદાન આપશે તથા રાજ્યને સામાજિક ક્ષેત્રોમાં અને ઈન્ફ્રાસ્ટ્રકચર ક્ષેત્રમાં હરણફાળ ભરવા માટે મુખ્યમંત્રી આનંદીબહેનની ગતિશીલ સરકાર તરફથી જે પ્રયાસો થઈ રહ્યાં છે તેને તેઓ દિલથી આગળ ધપાવશે.